Netanyahuyî hêrişê Îranî yê bi fuzeyan ê vera baregehanê DYA yê Iraqî zaf eşkerayîyî dayî û vat: "Êyê ke wazenê hêrişê ma bikerê ganî pabeyê cewabê tewr xurtî bibê.''
Netanyahuyî  Qasim Silêmanîyî yo ke 3ê çeleyî de hetê DYA ra Bexdad de ame kiştene sey ''şefê terorîstan'' û ''mîmarê kampanyaya terorîstan'' pênas kerd û ard ziwan ke Îsraîl paştî dano DYA. Goreyê Netanyahuyî Serekê Amerîka Donald Trumpî seba çêrî û qerardarîya xo ganî bêro fîrazkerdene.  Netanyahuyî wina ercna ke Îran dişmeno esas ê Îsraîlî yo û bala ante ser ke têkilîyê welatanê ereban ê bi Îsraîl zêdîyenê.
